Ivan Arapović, student

Hrvatski studiji

Sveučilište u Zagrebu

PISMENA PRIPREMA ZA IZVEDBU NASTAVNOG SATA

IZ SOCIOLOGIJE

**Nastavna cjelina**: Socijalna interakcija, grupe i organizacije

**Nastavna jedinica**: Birokracija

Datum: 7. 12. 2018.

Naziv škole: Nadbiskupska gimnazija Zagreb

Razred: 3.B

Mentor: Prof.: doc. dr. sc. Katarina Dadić

**Nastavna cjelina**: Socijalna interakcija, grupe i organizacije

**Nastavna jedinica:** Birokracija

**Tip nastavnoga sata:** Obrada nove nastavne jedinice

**Cilj nastavnoga sata:** Upoznati učenike sa značajkama birokracije, procesom racionalizacije koja je dovela do jačanja birokracije, formalnom i neformalnom strukturom, te disfunkcijama, odnosno manjkavostima birokracije

**Ishodi:** Učenik će moći:

* Razlikovati i usporediti formalnu i neformalnu stranu birokracije
* Nabrojati i objasniti značajke birokracije
* Analizirati racionalizaciju
* Objasniti disfunkcije birokracije
* Analizirati značaj birokracije u svakodnevnom životu

**Nastavne metode rada:** metoda dijaloga, demostracijska metoda

**Nastavni oblici rada**: frontalni rad, rasprava

**Nastavna sredstva**: udžbenik, power-point prezentacija, video isječci

**Nastavna pomagala:** računalo, projektor

**Međupredmetna korelacija:** povijest, politika i gospodarstvo, vjeronauk

**Struktura i trajanje pojedinoga dijela nastavnoga sata:**

**UVODNI DIO:** Najava nove nastavne cjeline uz opis općih značajki birokracije i analizu racionalizacije

**SREDIŠNJI DIO:** Upoznavanje učenika s idealnim tipom birokracije, uspoređivanje formalne i neformalne strukture organizacije, upoznavanje s disfunkcijama birokracije

**ZAVRŠNI DIO:** Rasprava o birokraciji u svakodnevnom životu, provjera postignutih ishoda

 **ARTIKULACIJA NASTAVNOGA SATA**

Tablica sa sljedećim elementima:

|  |  |  |  |  |
| --- | --- | --- | --- | --- |
| FAZE NASTAVNOGA SATA I NJIHOVO TRAJANJE | NASTAVNI SADRŽAJI  | METODE IMETODIČKIPOSTUPCI  | AKTIVNOSTIUČENIKA | NASTAVNEZADAĆE UNUTAR FAZA NASTAVNOGA SATA  |
| Uvodni dio(5-8 minuta) | Nastavnik pozdravlja učenike. Nakon par pitanja kojima se utvrđuje gradivo iz prošlih nastavnih jedinica (iz iste nastavne cjeline),nastavnik ukratko govori o općim značajkama birokracije, te analizira racionalizaciju  | Kombinacija frontalnog oblika nastave uz aktivno uključivanje učenika | Učenici trebaju aktivno sudjelovati i odgovarati na pitanja nastavnika | Učenici se trebaju prisjetiti prethodnih nastavnih jedinica te ih povezati sa nadolazećom temom |
| Središnji dio(25-32 minuta) | Nastavnik nastavlja dalje s idealnim tipom birokracije. Nakon podsjećanja na pojam idealnog tipa, nastavnik pušta video isječak kod kojeg učenici trebaju uočiti neke od značajki birokracije. Zatim se kreće s osvrtom na Weberovu detaljnu analizu birokracije. Nastavnik analizira i uspoređuje formalnu i neformalnu strukturu organizacije, kako bi se dobio bolji uvid u rad birokratskog aparata. Nastavnik objašnjava manjkavosti, odnosno nedostatke i disfunkcije birokracije. Nakon toga se prikazuje crtež na kojem učenici trebaju uočiti koje su disfunkcije birokracije pokazane na njemu, a zatim i još jedan video isječak o birokraciji o kojemu raspravljaju nastavnik i učenici.  | Kombinacija metode izlaganja, rasprave i video materijala | Učenici pozorno prate nastavnikovo izlaganje, prate video isječke te sudjeluju u raspravama | Upoznavanje s idealnim tipom birokracije, formalnom i neformalnom strukturom organizacija te nedostacima, odnosno manjkavostima birokracije. Od učenika se također očekuje kritički osvrt i analiza video sadržaja |
| Završni dio(5-10 minuta) | Nastavnik raspravlja s učenicima o opravdanosti gledanja na birokraciju kao isključivo negativan pojam, te o njezinom značaju u svakodnevnom životu. (U slučaju viška vremena nastavnik daje učenicima dodatan zadatak). | Metoda rasprave | Učenici gledaju sudjeluju u raspravi o negativnoj percepciji o birokraciji, te o njezinom značaju u svakodnevnom životu.  | Od učenika se očekuje sudjelovanje u raspravi (te u slučaju viška vremena i uspješno popunjavanje upitnika s pitanjima) |

**IZVORI I LITERATURA**

• literatura kojom se koriste i na koju se upućuju učenici

- Fanuko, N. : Sociologija, udžbenik za gimnazije (2012.), Profil International, Zagreb

• literatura korištena za pripremanje nastavnoga sata

- Fanuko, N. : Sociologija, udžbenik za gimnazije (2012.), Profil International, Zagreb

- Weber, M. : Protestantska etika i duh kapitalizma: odnos između religije i ekonomskog i društvenog života u modernoj kulturi, MISL, Zagreb 2006.

- Marušić, A. : Max Weber o racionalnosti Zapadne kulture putem religije, Zagreb 2017.

 **PLAN PLOČE**

**PRILOZI**

Preslike svih materijala korištenih tijekom sata.

<https://www.youtube.com/watch?v=3LEWLaHA9e8>, video isječak (skraćen)

<https://www.youtube.com/watch?v=yKIE3IUkkp8>, video isječak o borbi s birokracijom